CELEX: 62014TN0171
Language: ro
Date: 2014-03-20 00:00:00
Title: Cauza T-171/14: Acțiune introdusă la 20 martie 2014 – Léon Van Parys/Comisia

19.5.2014   
            
            
               RO
            
            
               Jurnalul Oficial al Uniunii Europene
            
            
               C 151/28
            
         Acțiune introdusă la 20 martie 2014 – Léon Van Parys/Comisia
   (Cauza T-171/14)
   2014/C 151/36
   Limba de procedură: neerlandeza
   
      Părțile
   
   
      Reclamantă: Firma Léon Van Parys NV (Antwerpen, Belgia) (reprezentanţi: P. Vlaemminck, B. Van Vooren şi R. Verbeke, avocaţi)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea scrisorii Comisiei din 24 ianuarie prin care reclamantul a fost informat în legătură cu suspendarea termenului pentru examinarea cazului în conformitate cu articolul 907 din Regulamentul (CEE) nr. 2454/93;
            
         
               —
            
            
               constatarea faptului că articolul 909 din Regulamentul (CEE) nr. 2454/93 se aplică cu efecte depline în favoarea reclamantului ca urmare a Hotărârii Tribunalului din 19 martie 2013 în cauza T-324/10 (dosarul REM/REC 07/07);
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe încălcarea articolelor 907 și 909 din Regulamentul nr. 2454/93 (1) și a Cartei Drepturilor Fundamentale a Uniunii Europene, în special a articolului 41 din aceasta privind dreptul de bună administrare.
               
                           —
                        
                        
                           Hotărârea Tribunalului din 19 martie 2013, Firma Van Parys/Comisia, T-324/10 a anulat ex tunc Decizia Comisiei C(2010) 2858; astfel încât termenul de nouă luni pentru examinarea cauzei expirase deja, iar Comisia nu mai era în măsură să decidă cu privire la cererea de remitere.
                        
                     
                           —
                        
                        
                           În orice caz, trebuie să se considere că Comisia nu are competența de a îndeplini acte care depășesc ceea ce este necesar pentru a aduce decizia sa, anulată în parte, în conformitate cu Hotărârea Tribunalului din 19 martie 2013 în cauza T-324/10. Comisia a încălcat astfel articolul 266 primul paragraf TFUE cu privire la competența Comisiei de a lua măsuri în executarea hotărârii Tribunalului.
                        
                     
         
               2.
            
            
               Al doilea motiv, întemeiat pe încălcarea articolului 907 din Regulamentul nr. 2454/93 și a Cartei Drepturilor Fundamentale a Uniunii Europene, în special a articolului 41 privind dreptul de bună administrare, având în vedere că Comisia și-a exercitat în mod ilicit dreptul de a solicita informații în conformitate cu articolul 907 din Regulamentul nr. 2454/93, cu scopul de a împiedica sau cel puțin de a întârzia aplicarea articolului 909 din Regulamentul nr. 2454/93.
            
         
      (1)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, p. 1, Ediție specială, 02/vol. 7, p. 3).